

Οί 9 ί(Λΐ 5 ^ 9 ηεοΙ 6γ I 
ΤίίθούοΓοε Μουπταρι 
ϋ3ΐβ: 2007.02.^^1:47:22 
ΕΕΤ 

Ρθ35θπ: δίβΠθο ΡϋΡ 
(βΓπόβόεΙβοΙ) | 
ΐοοβίίοη: Α0τβ|5, ΕΙΙίπϊΚο 
Τ γρο9Γ3ίίο 


23111 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 1695 


ΑΠΟΦΑΣΕΙ Σ 

Αριθμ. 6798 

Τροποποίηση της υπ’ αριθμ. 6519/3.11.2005 υπουργι¬ 
κής απόφασης (ΦΕΚ 1594/Β/17.11.20 05) σχετικά με 
την Έγκριση Υλοποίησης του Υποέργου 6 «Ανάπτυ¬ 
ξη Συστήματος Πιστοποίησης Επιμορφωτών και Εκ¬ 
παιδευτικών» της Πράξης «Επιμόρφωση Εκπαιδευ¬ 
τικών Α/θμιας και Β/θμιας Εκπαίδευσης στη Χρήση 
και Αξιοποίηση των ΤΠΕ στην Εκπαιδευτική Διδακτι¬ 
κή Διαδικασία» του Μέτρου 2.1 του Επιχειρησιακού 
Προγράμματος «Επιμόρφωση και Αρχική Επαγγελ¬ 
ματική Κατάρτιση (ΕΠΕΑΕΚ)», από την Ειδική Υπη¬ 
ρεσία Εφαρμογής (Ε.Υ.Ε.) Προγραμμάτων Κ.Π.Σ. του 
ΥΠ.Ε.Π.Θ., ως Τελικό Δικαιούχο, χωρίς προσφυγή σε 
εξωτερικό ανάδοχο». 

Η ΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις του ν. 2860/2000 «Διαχείριση, παρακο¬ 
λούθηση και έλεγχος του Κοινοτικού Πλαισίου στήριξης 
και άλλες διατάξεις» (ΦΕΚ 251/τ.Α7ΐ4.11.2000) 

2. Τις διατάξεις του άρθρου 6 του ν. 3027/2002 (ΦΕΚ 
152/Α/2002) «Ρύθμιση θεμάτων Οργανισμού Σχολικών 
Κτιρίων, ανώτατης εκπαίδευσης και άλλες διατάξεις», 
περί σύστασης της Ειδικής Υπηρεσίας Εφαρμογής προ¬ 
γραμμάτων Κ.Π.Σ., όπως έχει τροποποιηθεί με το άρθρο 
13 του ν. 3149/2003. 

3. Την υπ’ αριθμ. 10756/9.10.2002 κοινή υπουργική από¬ 
φαση με την οποία εξειδικεύονται οι αρμοδιότητες της 
Ειδικής Υπηρεσίας Εφαρμογής Προγραμμάτων Κοινο¬ 
τικού Πλαισίου Στήριξης (ΦΕΚ1343/Β/2002), όπως έχει 
τροποποιηθεί και ισχύει σήμερα. 

4. Το γενικότερο κανονιστικό πλαίσιο που διέπει τον 
Ειδικό Λογαριασμό του ΥΠ.Ε.Π.Θ 

5. Τις διατάξεις του ν. 1566/1985 (ΦΕΚ 167Α) «Δομή 
και λειτουργία της πρωτοβάθμιας και δευτεροβάθμιας 
εκπαίδευσης και άλλες διατάξεις». 

6. Τις διατάξεις του άρθρου 2 του ν. 2909/2001 (ΦΕΚ 
90Α) σχετικά με το Ερευνητικό Ακαδημαϊκό Ινστιτούτο 
Τεχνολογίας Υπολογιστών. 

7. Την υπ’ αριθμ. 4096/19.8.2005 υπουργική απόφαση 
σχετικά με τη Σύσταση και τις Αρμοδιότητες της Κεντρι¬ 
κής Επιτροπής Επιμόρφωσης Β' Επιπέδου (Κ.Ε.Ε.Β.ΕΠ.) 

για την υλοποίηση της Πράξης της Κατηγορίας 2.Ι.Ι.Θ. 
του ΕΠΕΑΕΚ «Επιμόρφωση Εκπαιδευτικών στη χρήση 
και αξιοποίηση των ΤΠΕ στην εκπαιδευτική διδακτική 
διαδικασία» του Μέτρου 2.1 «Αναβάθμιση της Ποιότητας 
της Παρεχόμενης Εκπαίδευσης», Ενέργεια 2.1.1. «Επι¬ 
μόρφωση Εκπαιδευτικών» και τον Ορισμό Εκπροσώπων 
- Υπεύθυνων Συντονιστών εκ μέρους του Παιδαγωγικού 
Ινστιτούτου και του Ερευνητικού Ακαδημαϊκού Ινστιτού¬ 
του Τεχνολογίας Υπολογιστών. 

8. Την υπ’ αριθμ. 7049/26.4.2005 απόφαση Ένταξης της 
πράξης στο Μέτρο 2.1. του Επιχειρησιακού Προγράμμα¬ 
τος «Εκπαίδευση και Αρχική Επαγγελματική Κατάρτι¬ 
ση» (ΕΠΕΑΕΚ), όπως τροποποιήθηκε με την υπ’ αριθμ. 
18700/7.9.2006 απόφαση. 

9. Το Τεχνικό Δελτίο της Πράξης «Επιμόρφωση Εκπαι¬ 
δευτικών Α/Θμιας και Β/Θμιας Εκπαίδευσης στη Χρήση 
και Αξιοποίηση των ΤΠΕ στην Εκπαιδευτική Διδακτική 
Διαδικασία» του Μέτρου 2.1 του ΕΠΕΑΕΚ, όπως εγκρί- 
θηκε με την υπό στοιχείο 8 σχετική. 

10. Το Τεχνικό Δελτίο του Υποέργου 6 με τίτλο «Ανά¬ 
πτυξη Συστήματος Πιστοποίησης Επιμορφωτών και 
Εκπαιδευτικών» της Πράξης «Επιμόρφωση Εκπαιδευτι¬ 
κών Α/Θμιας και Β/Θμιας Εκπαίδευσης στη Χρήση και 
Αξιοποίηση των ΤΠΕ στην Εκπαιδευτική Διδακτική Δι¬ 
αδικασία» του Μέτρου 2.1 του ΕΠΕΑΕΚ, όπως εγκρίθηκε 
με την υπό στοιχείο 8 σχετική. 

11. Την υπ’ αριθμ. 6519/3.11.2005 υπουργική απόφαση 
(ΦΕΚ 1594/Β/17.11.2005) σχετικά με τηνΈγκριση Υλοποί¬ 
ησης του Υποέργου 6 «Ανάπτυξη Συστήματος Πιστο¬ 
ποίησης Επιμορφωτών και Εκπαιδευτικών» της Πράξης 
«Επιμόρφωση Εκπαιδευτικών Α/Θμιας και Β/Θμιας Εκ¬ 
παίδευσης στη Χρήση και Αξιοποίηση των ΤΠΕ στην 
Εκπαιδευτική Διδακτική Διαδικασία» του Μέτρου 2.1 του 
Επιχειρησιακού Προγράμματος «Επιμόρφωση και Αρχική 
Επαγγελματική Κατάρτιση (ΕΠΕΑΕΚ)», από την Ειδική 
Υπηρεσία Εφαρμογής (Ε.Υ.Ε.) Προγραμμάτων Κ.Π.Σ. του 
ΥΠ.Ε.Π.Θ., ως Τελικό Δικαιούχο, χωρίς προσφυγή σε εξω¬ 
τερικό ανάδοχο». 

12. Την υπ’ αριθμ. 23971/ ΔΕ 4379/27.6.2005 απόφαση 
του Υπουργού Οικονομίας και Οικονομικών που εγκρί¬ 
νει την ένταξη της πράξης στο Πρόγραμμα Δημοσίων 
Επενδύσεων (ΠΔΕ) 2005 και στη ΣΑΕ 445/3 με κωδικό 
«2005ΣΕ44530077» προϋπολογισμού € 33.996.391,18. 

13. Το υπ’ αριθμ. 13984/ΕΥΣ 2810/12.4.2005 έγγραφο 
της Ειδικής Υπηρεσίας Συντονισμού της Εφαρμογής 
των Επιχειρησιακών Προγραμμάτων του Υπουργείου 

Οικονομίας και Οικονομικών με θέμα «Εφαρμογή νέων 
συντελεστών ΦΠΑ», παρ. III «Ενταγμένα'Εργα σε στάδιο 
προσυμβατικού ελέγχου». 

14. Την απόφαση της Επιτροπής των Ε.Κ. με αρ. Ο 
(2004) 2414/3.12.2004 «για την τροποποίηση της απόφα¬ 
σης Ο (2000) 3405/28.11.2000, με την οποία εγκρίνεται το 
Κοινοτικό Πλαίσιο Στήριξης για την κοινοτική διαρθρω¬ 
τική ενίσχυση στο πλαίσιο του στόχου 1 στην Ελλάδα. 

15. Την υπ’ αριθμ. Ε (2004) 5583/22.12.2004 απόφαση 
της Επιτροπής με «για την τροποποίηση της απόφασης 
Ο (2001) 44/16.3.2001, που αφορά την έγκριση του Επι¬ 
χειρησιακού Προγράμματος Εκπαίδευσης και Αρχικής 
Επαγγελματικής Κατάρτισης». 

16. Το Συμπλήρωμα Προγραμματισμού του ΕΠΕΑΕΚ 
όπως αυτό εγκρίθηκε από την Επιτροπή Παρακολού¬ 
θησης μέσω γραπτής διαδικασίας με την υπ’ αριθμ. 
2280/15.2.2005 απόφασή της και ειδικότερα το αναλυτικό 
περιεχόμενο του Μέτρου 2.1. 

17. Τα ειδικά κριτήρια επιλογής των πράξεων στο 
συγκεκριμένο μέτρο, όπως αυτά καθορίστηκαν με την 
υπ’ αριθμ. 1/29.5.2001 απόφαση της Επιτροπής Παρακο¬ 
λούθησης. 

18. Την υπ’ αριθμ. 24075/30.12.2004 απόφαση της Ειδι¬ 
κής Υπηρεσίας Διαχείρισης ΕΠΕΑΕΚ για «Χρονική επέ¬ 
κταση κατά ένα έτος της λήξης υλοποίησης του φυσι¬ 
κού αντικειμένου πράξεων στο πλαίσιο των, υπ’ αριθμ. 
263/9.1.2004 και 264/9.1.2004 προσκλήσεων υποβολής 
προτάσεων, της κατηγορίας πράξεων 2.1.1.ιγ. «Επιμόρ¬ 
φωση εκπαιδευτικών στις τεχνολογίες πληροφορικής 
και επικοινωνιών (ΤΠΕ)» του ΕΠΕΑΕΚ II. 

19. Τον υπ’ αριθμ. αριθμ. 1260/1999 Κανονισμό (ΕΚ) «περί 
γενικών διατάξεων για τα Διαρθρωτικά Ταμεία». 

20. Τον υπ’ αριθμ. 1784/1999 Κανονισμό (ΕΚ) «σχετικά 
με το Ευρωπαϊκό Κοινωνικό Ταμείο». 

21. Τον υπ’ αριθμ. 1159/200 Κανονισμό (ΕΚ) «για τις 
δράσεις πληροφόρησης και δημοσιότητας που πρέπει 
να αναλαμβάνουν τα κράτη μέλη σχετικά με τις παρεμ¬ 
βάσεις των διαρθρωτικών ταμείων». 

22. Τον υπ’ αριθμ. 1685/2000 Κανονισμό (ΕΚ) «για τη 
θέσπιση λεπτομερών κανόνων εφαρμογής του καν. υπ’ 
αριθμ. 1260/1999, όσον αφορά την επιλεξιμότητα των 
δαπανών των ενεργειών που συγχρηματοδοτούνται από 
τα Διαρθρωτικά Ταμεία», όπως τροποποιήθηκε με τον 
υπ’ αριθμ. 448/2004 Κανονισμό (ΕΚ). 

23. Τον υπ’ 438/2001 Κανονισμό (ΕΚ) αριθμ. «για θέσπι¬ 
ση λεπτομερών κανόνων εφαρμογής του κανονισμού 
(ΕΚ) υπ’ αριθμ. 1260/1999 του Συμβουλίου, όσον αφορά τα 
Συστήματα Διαχείρισης και Ελέγχου των παρεμβάσεων 
των Διαρθρωτικών Ταμείων». 

24. Τον υπ’ αριθμ. αριθμ. 448/2001 Κανονισμό (ΕΚ) «για 
θέσπιση λεπτομερών κανόνων εφαρμογής του κανονι¬ 
σμού (ΕΚ) υπ’ αριθμ. 1260/1999 του Συμβουλίου, όσον 
αφορά τη διαδικασία διενέργειας δημοσιονομικών διορ¬ 
θώσεων στην παρέμβαση που χορηγείται στο πλαίσιο 
των Διαρθρωτικών Τ αμείων». 

25. Την υπ’ αριθμ. 24812/ΓΔΑΠΠΠΔΕ 235 κοινή υπουρ¬ 
γική απόφαση «Προσδιορισμός στοιχείων που κατα¬ 
χωρίζονται στο ΟΠΣ και χρόνος υποβολής τους, σύμ¬ 
φωνα με το άρθρο 2 παρ. 3 του ν. 2860/2000» (ΦΕΚ 
10 02/τΒ/31.7.2001). 

26. Την ανάγκη εκσυγχρονισμού της δημόσιας εκπαί¬ 
δευσης την οποία εξυπηρετεί η Πράξη της «Επιμόρ¬ 
φωση Εκπαιδευτικών Α/θμιας και Β/θμιας Εκπαίδευσης 


στη Χρήση και Αξιοποίηση των ΤΠΕ στην Εκπαιδευτική 
Διδακτική Διαδικασία», η οποία είναι ανάγκη γενικού 
συμφέροντος μη κερδοσκοπικού ή βιομηχανικού χα¬ 
ρακτήρα. 

27. Τις υποδείξεις τις Αρχής Πληρωμής, όπως αυτές δι¬ 
ατυπώθηκαν με το υπ’ αριθμ. 31639/Α.Πλ. 3457/29.7.2004 
έγγραφο της Ειδικής Υπηρεσίας Αρχή Πληρωμής, της 
Γενικής Γραμματείας Επενδύσεων και Ανάπτυξης του 
Υπουργείου Οικονομίας και Οικονομικών, με θέμα «Ανά¬ 
θεση έργου στο Ερευνητικό Ακαδημαϊκό Ινστιτούτο Τε¬ 
χνολογίας Υπολογιστών (ΕΑΙΤΥ)». 

28. Τις διατάξεις του υπ’ αριθμ. π.δ. 121/2004 (ΦΕΚ 84Α) 
«Διορισμός Υπουργών και Υφυπουργών». 

29. Ότι το κόστος της συνολικής δαπάνης στο πλαί¬ 
σιο της πράξης συγχρηματοδοτείται κατά 75% από το 
Ευρωπαϊκό Κοινωνικό Ταμείο (ΕΚΤ) της Ευρωπαϊκής 
Ένωσης. 

30. Την ανάγκη προσαρμογής του χρονοδιαγράμμα¬ 
τος και των διαδικασιών υλοποίησης του Υποέργου 6, 
αποφασίζουμε: 

Την τροποποίηση τηςΈγκρισης Υλοποίησης του Υπο- 
έργου 6 «Ανάπτυξη Συστήματος Πιστοποίησης Επιμορ- 
φωτών και Εκπαιδευτικών» της Πράξης «Επιμόρφωση 
Εκπαιδευτικών Α/θμιας και Β/θμιας Εκπαίδευσης στη 
Χρήση και Αξιοποίηση των ΤΠΕ στην Εκπαιδευτική Δι¬ 
δακτική Διαδικασία» του Μέτρου 2.1 του ΕΠΕΑΕΚ από 
την ΕΥΕ Προγραμμάτων ΚΠΣ του ΥΠ.Ε.Π.Θ., ως Τελικό 
Δικαιούχο, χωρίς προσφυγή σε εξωτερικό ανάδοχο, ως 
ακολούθως: 

1. Οι εργασίες που θα εκτελεστούν στο πλαίσιο του 
ανωτέρω Υποέργου αφορούν τα ακόλουθα: 

Το υποέργο αυτό έχει ως Φυσικό αντικείμενο την 
ανάπτυξη συστημάτων πιστοποίησης για τους εκπαιδευ¬ 
τικούς και τους επιμορφωτές καθώς και του υλικού πι¬ 
στοποίησης για αυτά τα δύο συστήματα. Τα συστήματα 
πιστοποίησης θα σχεδιαστούν έτσι, ώστε να εξασφαλί¬ 
ζεται, μέσω αδιάβλητων διαδικασιών, η αξιολόγηση της 
ικανότητας διαχείρισης της γνώσης που αποκτήθηκε 
στα προγράμματα επιμόρφωσης και η πολλαπλή εφαρ¬ 
μογή - αξιοποίηση της γνώσης αυτής σε συνάρτηση με 
τους στόχους των προγραμμάτων σπουδών. 

Ειδικότερα, το υποέργο εξειδικεύεται στις ακόλουθες 
δραστηριότητες με αντίστοιχα παραδοτέα: 

1.1. Μελέτη προδιαγραφών συστήματος και υλικού πι¬ 
στοποίησης επιμορφωτών 

Η δράση αυτή αφορά στον προσδιορισμό της μεθόδου 
πιστοποίησης γνώσεων και δεξιοτήτων των επιμορφωτών 
Β' επιπέδου, το σχεδίασμά των διαδικασιών πιστοποίησης, 
την εκπόνηση προδιαγραφών και λειτουργικών απαιτή¬ 
σεων του συστήματος πιστοποίησης των επιμορφωτών, 
την εκτίμηση αναγκών προσαρμογής του υφιστάμενου 
συστήματος πιστοποίησης Α' επιπέδου ώστε να επανα- 
χρησιμοποιηθούν οι δομές και το λογισμικό του όπου 
κρίνεται εφικτό, τη συσχέτιση των επιδιωκόμενων στό¬ 
χων των προγραμμάτων σπουδών και του επιμορφωτικού 
υλικού με το αναγκαίο να παραχθεί υλικό πιστοποίησης 
και τέλος την ποσόστωση του υλικού πιστοποίησης των 
επιμορφωτών (είδη και τύποι ερωτημάτων/θεμάτων και 
βαθμοί δυσκολίας τους). 

Το σύστημα πιστοποίησης επιμορφωτών θα σχεδια- 
σθεί με τρόπο που θα διασφαλίζει τον κεντρικό έλεγχο 
των οργάνων της Πράξης στις διαδικασίες πιστοποίη¬ 
σης, με προδιαγραφές και διαδικασίες ανεξάρτητες του 

ΠΑΚΕ στο οποίο εκπαιδεύθηκε ο εκάστοτε πιστοποιού¬ 
μενος επιμορφωτής. Η πιστοποίηση των επιμορφωτών 
θα πραγματοποιηθεί κεντρικά με τη συνεργασία των 
Τεχνικών και Επιστημονικών Συμβούλων κατά τη δια¬ 
δικασία πιστοποίησης και θα περιλαμβάνει επίσης τη 
συνεργασία και με τα ΠΑΚΕ. Μέρος των αξιολογούμενων 
στοιχείων ενδέχεται να προέρχονται από την δραστη¬ 
ριότητα του πιστοποιούμενου μέσα στα εκπαιδευτικά 
προγράμματα. 

Το σύστημα πιστοποίησης θα εξασφαλίζει επίσης τον 
ενιαίο χαρακτήρα της αξιολόγησης για το σύνολο των 
εκπαιδευόμενων, στο πλαίσιο συγκεκριμένων προδια¬ 
γραφών σύμφωνα με το ρόλο που καλούνται να παίξουν 
στο πλαίσιο της Πράξης οι επιμορφωτές, καθώς και την 
αποτελεσματική ένταξη της διαδικασίας πιστοποίησης 
στον χρονοπρογραμματισμό της Πράξης. Το σύστημα 
πιστοποίησης επιμορφωτών θα βασίζεται κυρίως στον 
ανθρώπινο παράγοντα, χωρίς αυτό να αποκλείει την χρή¬ 
ση αυτόματων μεθόδων υποστήριξης και περιβαλλόντων 
προσομοίωσης για ορισμένα τμήματά του. 

1.2. Ανάπτυξη/προσαρμογή συστήματος πιστοποίησης 
επιμορφωτών 

Η δράση αυτή αφορά στην ανάπτυξη και προσαρμογή 
εφαρμογών λογισμικού για την υποστήριξη της λειτουρ¬ 
γίας του συστήματος πιστοποίησης επιμορφωτών. Πέρα 
από την πρωτογενή ανάπτυξη η δράση περιλαμβάνει 
επίσης την δοκιμαστική λειτουργία, εκσφαλμάτωση, 
βελτιώσεις και οριστική εγκατάσταση των εφαρμογών 
αυτών. 

1.3. Ανάπτυξη υλικού πιστοποίησης επιμορφωτών 

Η δράση αυτή αφορά στην ανάπτυξη του υλικού 
πιστοποίησης των επιμορφωτών, τόσο για το γενικό 
μέρος του προγράμματος σπουδών όσο και για τα 4 
ειδικά μέρη των κλάδων ΠΕ60/ΠΕ70, ΠΕ2, ΠΕ3 και ΠΕ4, 
την προσαρμογή του υλικού για το αυτόματο μέρος 
της διαδικασίας πιστοποίησης, όπου αυτό απαιτείται, 
και τέλος την αξιολόγηση και τον ποιοτικό έλεγχο του 
υλικού πιστοποίησης. 

1.4. Μελέτη προδιαγραφών συστήματος και υλικού 
πιστοποίησης εκπαιδευτικών 

Η δράση αυτή αφορά στον προσδιορισμό της μεθό¬ 
δου πιστοποίησης γνώσεων και δεξιοτήτων των εκπαι¬ 
δευτικών Β' επιπέδου, τον σχεδίασμά των διαδικασιών 
πιστοποίησης, την εκπόνηση προδιαγραφών και λει¬ 
τουργικών απαιτήσεων του συστήματος πιστοποίησης 
των εκπαιδευτικών, τον συσχετισμό του αυτόματου μέ¬ 
ρους του συστήματος αυτού με το υφιστάμενο σύστημα 
πιστοποίησης Α' επιπέδου και την εκτίμηση αναγκών 
προσαρμογής του τελευταίου ώστε να επαναχρησιμο- 
ποιηθούν οι δομές και το λογισμικό του όπου κρίνεται 
εφικτό στον μεγαλύτερο δυνατό βαθμό, την συσχέτιση 
των επιδιωκόμενων στόχων των προγραμμάτων σπουδών 
και του επιμορφωτικού υλικού με το αναγκαίο να παρα- 
χθεί υλικό πιστοποίησης και τέλος την ποσόστωση του 
υλικού πιστοποίησης των εκπαιδευτικών (είδη και τύποι 
ερωτημάτων/θεμάτων και βαθμοί δυσκολίας τους). 

Το σύστημα πιστοποίησης εκπαιδευτικών θα σχεδια¬ 
στεί έτσι ώστε να διαπιστώνεται η ικανότητα των εκπαι¬ 
δευτικών να ανταποκριθούν τόσο στην απάντηση θεω¬ 
ρητικών ερωτήσεων που σχετίζονται με τους στόχους 
της πράξης όσο και στην πραγματοποίηση πρακτικών 
δραστηριοτήτων. Η πιστοποίηση των εκπαιδευτικών θα 
γίνει στα ΚεΠις. Η διαδικασία της πιστοποίησης θα είναι 


ενιαία για όλους τους εκπαιδευτικούς, ανεξάρτητα από 
το ΚΣΕ στο οποίο επιμορφώθηκαν, και θα ελέγχεται 
από όργανα της Πράξης. Το σύστημα πιστοποίησης θα 
περιλαμβάνει δύο μέρη: 

Το πρώτο μέρος (αυτόματο μέρος) του συστήματος 
πιστοποίησης θα υλοποιείται μέσω περιβάλλοντος 
προσομοίωσης (τοπικά εγκατεστημένου στα ΚεΠις), το 
οποίο θα επιτρέπει την αξιολόγηση των πιστοποιούμε¬ 
νων με αυτοματοποιημένο τρόπο. Στην ενσωματωμένη 
ανοιχτή βάση δεδομένων του συστήματος θα υπάρχουν 
σύνολα μεγάλου πλήθους θεωρητικών ερωτήσεων. Οι 
απαντήσεις των εκπαιδευτικών θα μεταβιβάζονται στο 
κεντρικό σύστημα προκειμένου να γίνεται ο αυτόματος 
έλεγχος αυτών. Το σύστημα πιστοποίησης θα είναι επί¬ 
σης συνδεδεμένο με το ολοκληρωμένο πληροφοριακό 
σύστημα (ΜΙδ) του έργου, από το οποίο θα ανακτά/ 
αποθηκεύει δεδομένα όπως π.χ. τα στοιχεία του πιστο¬ 
ποιούμενου εκπαιδευτικού. Τα ΚεΠις θα συνδέονται με 
το κεντρικό αυτόματο σύστημα της Πράξης προκειμένου 
να «κατεβάσουν» και να παρουσιάσουν στους πιστο¬ 
ποιούμενους τις ερωτήσεις μέσω του περιβάλλοντος 
προσομοίωσης. 

Το δεύτερο μέρος (ποιοτική αξιολόγηση) του συστή¬ 
ματος πιστοποίησης θα αφορά θέματα ελεύθερης ανά¬ 
πτυξης (π.χ. ανάπτυξη, πραγματοποίηση εκπαιδευτικών 
δραστηριοτήτων). 

Τα ΚεΠις θα συνδέονται με το κεντρικό αυτόματο 
σύστημα της Πράξης προκειμένου να «κατεβάσουν» και 
να παρουσιάσουν στους πιστοποιούμενους τα ερωτή¬ 
ματα αυτά. Οι απαντήσεις σε αυτά τα ερωτήματα θα 
αποστέλλονται στο Παιδαγωγικό Ινστιτούτο και εν συ¬ 
νεχεία θα βαθμολογούνται από ομάδα αξιολογητών/ 
βαθμολογητών που θα συγκροτηθεί από τους Τεχνικούς 
και Επιστημονικούς Συμβούλους. Στην παρούσα δράση 
περιλαμβάνεται η συγκρότηση του σώματος αξιολο- 
γητών/βαθμολογητών καθώς και η σύνταξη οδηγιών 
βαθμολόγησης που θα απευθύνονται στους αξιολογη- 
τές/βαθμολογητές. 

1.5. Ανάπτυξη συστήματος πιστοποίησης εκπαιδευ¬ 
τικών 

Η δράση αυτή αφορά στην προσαρμογή του υφιστά¬ 
μενου συστήματος πιστοποίησης Α' επιπέδου ώστε να 
καλυφθούν οι ανάγκες του αυτόματου μέρους της πι¬ 
στοποίησης εκπαιδευτικών Β' επιπέδου με το μεγαλύ¬ 
τερο δυνατό βαθμό επαναχρησιμοποίησης δομών και 
λογισμικού, καθώς και στην προσαρμογή εφαρμογών 
λογισμικού για την υποστήριξη της λειτουργίας του 
ποιοτικού επιπέδου αξιολόγησης / πιστοποίησης των 
εκπαιδευτικών. Η δράση περιλαμβάνει επίσης την δο¬ 
κιμαστική λειτουργία, εκσφαλμάτωση, βελτιώσεις και 
οριστική εγκατάσταση των παραπάνω συστημάτων και 
εφαρμογών. 

1.6. Ανάπτυξη υλικού πιστοποίησης εκπαιδευτικών 

Η δράση αυτή αφορά στην ανάπτυξη του υλικού 
πιστοποίησης των εκπαιδευτικών, τόσο για το γενικό 
μέρος του προγράμματος σπουδών όσο και για τα 
4 ειδικά μέρη των κλάδων ΠΕ60/ΠΕ70, ΠΕ2, ΠΕ3 και 
ΠΕ4, την προσαρμογή του υλικού για το αυτόματο 
μέρος των διαδικασιών πιστοποίησης, και τέλος 
την αξιολόγηση και τον ποιοτικό έλεγχο του υλικού 
πιστοποίησης. Το υλικό πιστοποίησης θα παραδοθεί 
με την μορφή ολοκληρωμένων «τεστ», καθένα από 
τα οποία θα αποτελείται από ένα σύνολο θεμάτων 

(ερωτήματα, ασκήσεις, προσομοιωμένες καταστάσεις 
κλπ). Τα θέματα κάθε «τεστ» θα είναι κλιμακωτής 
δυσκολίας και θα αναφέρονται σε όλα τα τμήματα του 
προγράμματος σπουδών που αντιστοιχεί στον κλάδο 
του πιστοποιούμενου εκπαιδευτικού (γενικό και ειδικό 
μέρος). ^ 

2. Τρόπος και διαδικασίες Υλοποίησης του Υποέρ- 
γου 

Το υποέργο υλοποιείται με ίδια μέσα από την Ειδική 
Υπηρεσία Εφαρμογής (Ε.Υ.Ε.) Προγραμμάτων Κ.Π.Σ. 
του ΥΠ.Ε.Π.Θ. και με το Παιδαγωγικό Ινστιτούτο και 
το Ερευνητικό Ακαδημαϊκό Ινστιτούτο Τεχνολογίας 
Υπολογιστών (ΕΑΙΤΥ) ως Τεχνικούς και Επιστημονικούς 
Συμβούλους (ΤΕΣ) της Πράξης. 

Ειδικότερα, το υποέργο θα υλοποιηθεί με απόφαση 
ανάθεσης στο Ε.Α. ΙΤΥ, στο πλαίσιο της τεχνικής και 
επιστημονικής στήριξης του ΥΠ.Ε.Π.Θ., και με ομάδες 
εργασίας αποτελούμενες από συνεργάτες του Π.Ι. και 
εξειδικευμένους επιστήμονες. Οι ομάδες εργασίας θα 
οριστούν από την Ε.Υ.Ε. μετά από έγγραφη εισήγηση του 
υπεύθυνου συντονιστή του Π.Ι. στην Κεντρική Επιτροπή 
του έργου, την έγκριση της εισήγησης από την Κεντρική 
Επιτροπή του έργου και την προώθηση της εισήγησης 
αυτής στην ΕΥΕ - ΥΠ.Ε.Π.Θ. 

ί. Ανάλυση Εργασιών που εκτελούνται από το Ε.Α.ΙΤΥ 
και τις Ομάδες Εργασίας (Ο.Ε.). 

Οι εργασίες που εκτελούνται στο πλαίσιο του 
υποέργου 6 από το Ε.Α.ΙΤΥ και τις Ομάδες Εργασίας 
(Ο.Ε.) αναλύονται στο ΠΑΡΑΡΤΗΜΑ I της παρούσης. 

ϋ. Παραδοτέα εργασιών και υπηρεσιών. 

Τα παραδοτέα των εκτελούμενων εργασιών και 
προσφερόμενων υπηρεσιών από το Ε.Α.ΙΤΥ και τις Ομάδες 
Εργασίας (Ο.Ε.) παρουσιάζονται στο ΠΑΡΑΡΤΗΜΑ I της 
παρούσης. 

ίϋ. Χρονοδιάγραμμα εκτέλεσης εργασιών. 

Η ημερομηνία έναρξης των εργασιών του Ε.Α.ΙΤΥ και 
των Ομάδων Εργασίας (Ο.Ε.) για το υποέργο 6 είναι η 
9.5.2006. 

Η ημερομηνία λήξης των εργασιών του Ε.Α.ΙΤΥ και 
των Ομάδων Εργασίας (Ο.Ε.)για το υποέργο 6 είναι η 
30.4.2007. 

ίν. Κόστος υλοποίησης εργασιών από το Ε.Α.ΙΤΥ και 
τις Ο.Ε. 

Το κόστος υλοποίησης εργασιών και υπηρεσιών από 
το Ε.Α.ΙΤΥ και τις Ο.Ε για το υποέργο 6, όπως αυτό 
προέκυψε στο πλαίσιο ανάλυσης και σχεδιασμού της 
Πράξης και τεκμηριώθηκε από την ΕΥΕ/ΥΠ.Ε.Π.©., ανέρ¬ 
χεται συνολικά στα € 387.285,04, και αναλύεται στο 
ΠΑΡΑΡΤΗΜΑ I της παρούσης, συμπεριλαμβανομένου 
του ΦΠΑ με συντελεστή (19%), κατ’ εφαρμογή του υπ’ 
αρ. πρωτ. εγγράφου 13984/ ΕΥΣ 2810/12-4-2005 με θέμα 
«Εφαρμογή νέων συντελεστών ΦΠΑ», παράγραφος III 
«ΕνταγμέναΈργα σε στάδιο προσυμβατικού ελέγχου». 

Ειδικότερα, η υλοποίηση των τμημάτων του έργου 
που ανατίθεται προς εκτέλεση στο ΕΑΙΤΥ, υλοποιείται 
σύμφωνα με τις υποδείξεις της Αρχής Πληρωμής (έγ¬ 
γραφο υπ’ αριθμ. 31639/Α.Πλ. 3457/29.7.2004). 

3. θεσμικό πλαίσιο που διέπει την υλοποίηση με ίδια 
μέσα με αποφάσεις αναθέσεων στους Τεχνικούς και 
Επιστημονικούς Συμβούλους και με έγκριση αναθέσεων 
σε φυσικά πρόσωπα. 

Η εκτέλεση τμήματος του υποέργου από Ομάδες Ερ¬ 
γασίας διέπεται από τις διατάξεις του άρθρο 55 παρ. 


4 του ν. 1566/1985, σύμφωνα με το οποίο ο Υπουργός 
Εθνικής Παιδείας και Θρησκευμάτων, μπορεί με απόφα¬ 
σή του να συγκροτεί ομάδες εργασίας από δημοσίους 
εκπαιδευτικούς ή υπαλλήλους και από ιδιώτες. 

Η εκτέλεση τμήματος του υποέργου από το ΕΑΙΤΥ με 
απόφαση ανάθεσης διέπεται από τις διατάξεις: 

1) των άρθρων 2 παρ. 2 και 6 του π.δ. 346/1998 και 
των άρθρων 1 στοιχ. β και 6 της Οδηγίας 92/50/ΕΟΚ 
του Συμβουλίου της 18ης Ιουνίου 1992 για το «συντο¬ 
νισμό των διαδικασιών σύναψης δημοσίων συμβάσεων 
υπηρεσιών», 

2) του κανονιστικού πλαισίου που διέπει τον Ειδικό 
Λογαριασμό του ΥΠ.Ε.Π.Θ., 

3) του άρθρου 2 του ν. 2909/2001 ΦΕΚ 90/2.5.2001, 
που καθορίζει το θεσμικό πλαίσιο του ΕΑΙΤΥ ως Ν.Π.Ι.Δ 
μη κερδοσκοπικού χαρακτήρα, εποπτευόμενο από το 
ΥΠ.Ε.Π.Θ. και με βάση το οποίο μπορεί το ΥΠ.Ε.Π.Θ. να 
αναθέτει απευθείας στο ΕΑΙΤΥ καθήκοντα επιστημονι¬ 
κού - τεχνικού συμβούλου σε θέματα της Κοινωνίας της 
Πληροφορίας ή σε σχετικά με το σκοπό του έργα έρευ¬ 
νας, ανάπτυξης, εκπαίδευσης, μελετών και διαχείρισης 
ή καθήκοντα φορέα υλοποίησης, τελικού δικαιούχου ή 
ενδιάμεσου φορέα σε τέτοια έργα αρμοδιότητας του 
Υπουργείου Εθνικής Παιδείας και Θρησκευμάτων ή φο¬ 
ρέων που υπάγονται σε αυτό καθώς και τις υποδείξεις 
τις Αρχής Πληρωμής, όπως αυτές διατυπώθηκαν με το 
με αρ. πρωτ. 31639/Α.Πλ. 3457/29.7.2004 έγγραφο της 
Ειδικής Υπηρεσίας Αρχή Πληρωμής της Γενικής Γραμ- 
ματείας Επενδύσεων και Ανάπτυξης του Υπουργείου 
Οικονομίας και Οικονομικών, με θέμα «Ανάθεση έργου 
στο Ερευνητικό Ακαδημαϊκό Ινστιτούτο Τεχνολογίας 
Υπολογιστών (ΕΑΙΤΥ)». 

Σύμφωνα με τα ανωτέρω υπό 1), 2) και 3) στοιχεία, 
εκδόθηκε η με αρ. πρωτ. 6524/ 3-11-2005 Απόφαση 
Υπουργού Εθνικής Παιδείας και Θρησκευμάτων με θέμα 
«Ανάθεση έργου Τεχνικής και Επιστημονικής Στήριξης 
του ΥΠΕΠΟ στο Ερευνητικό Ακαδημαϊκό Ινστιτούτο Τε¬ 
χνολογίας Υπολογιστών (ΕΑΙΤΥ), στο πλαίσιο υλοποίη¬ 
σης της Πράξης «Επιμόρφωση Εκπαιδευτικών Α/Θμιας 
και Β/Θμιας Εκπαίδευσης στη Χρήση και Αξιοποίηση 
των ΤΠΕ στην Εκπαιδευτική Διδακτική Διαδικασία» του 
Μέτρου 2.1 του ΕΠΕΑΕΚ από την Ε.Υ.Ε. Προγραμμάτων 
ΚΠΣ του ΥΠ.Ε.Π.Θ., ως Τελικό Δικαιούχο. 

4. Διαδικασίες έγκρισης και πραγματοποίησης των 
πληρωμών, καθώς και πιστοποίησης των δαπανών. 

Οι αρχές που τηρούνται από την Ε.Υ.Ε. Προγραμμάτων 
ΚΠΣ του ΥΠ.Ε.Π.Θ, που είναι τελικός δικαιούχος και 
φορέας υλοποίησης της Πράξης, για τις διαδικασίες 
έγκρισης και πραγματοποίησης των πληρωμών καθώς 
και της πιστοποίησης των δαπανών στο πλαίσιο του 
υποέργου, είναι οι ακόλουθες: 

Α) ασκείται έλεγχος σε όλα τα στάδια, από την προ¬ 
ετοιμασία μέχρι την ολοκλήρωση του υποέργου από το 
φορέα υλοποίησης δια μέσου της Κεντρικής Επιτροπής 
Επιμόρφωσης Β' Επιπέδου (ΚΕΕΒΕΠ), 

Β) αναλαμβάνει η Ε.Υ.Ε. Προγραμμάτων ΚΠΣ του 
ΥΠ.Ε.Π.Θ. όλες τις υποχρεώσεις του Αναδόχου και της 
Αναθέτουσας Αρχής κατά την εκτέλεση του Υποέργου 
με ίδια μέσα, 

Σύμφωνα με τα υπό Α) και Β) υπάρχει σύστημα 
εσωτερικής παρακολούθησης, ελέγχου και παραλαβής 
των εργασιών, υπηρεσιών και υλικών φυσικού και 
οικονομικού αντικειμένου του έργου. 

Οι διαδικασίες έγκρισης και πραγματοποίησης των 
πληρωμών καθώς και πιστοποίησης των δαπανών στο 
πλαίσιο του υποέργου εξασφαλίζουν τις απαιτούμενες 
διαδρομές ελέγχου. 

Για την εκτέλεση - υλοποίηση εργασιών από το Ε.Α.ΙΤΥ 
και τις Ομάδες Εργασίας (Ο.Ε.): 

1) Το ΥΠ.Ε.Π.Θ. ασκεί αποκλειστικά και καθ’ ολοκληρίαν 
τον έλεγχο για την πορεία υλοποίησης του έργου κα¬ 
θώς και για την εκτέλεση των υποχρεώσεων του Ε.Α.ΙΤΥ 
και των Ο.Ε. μέσω των αρμόδιων οργάνων του. 

2) Το συνολικό κόστος του τμήματος του υποέργου 
που εκτελείται από το Ε.Α.ΙΤΥ και τις Ο.Ε. δεν υπόκειται 
σε μεταβολές λόγω οικονομικών συνθηκών. 

3) Η καταβολή ενδιάμεσων πληρωμών στο Ε.Α.ΙΤΥ θα 
γίνεται σύμφωνα με τους όρους του κανονιστικού πλαι¬ 
σίου που διέπει τη ΜΟΝΑΔΑ Δ' (Ειδικός Λογαριασμός) 
της Ε.Υ.Ε. Προγραμμάτων ΚΠΣ του ΥΠ.Ε.Π.Θ. 

4) Η καταβολή πληρωμών στις Ο.Ε. θα γίνεται μετά 
την οριστική παραλαβή των παραδοτέων και σύμφωνα 
με τα προβλεπόμενα στις Υπουργικές Αποφάσεις και 
Κοινές Υπουργικές Αποφάσεις. 

Ειδικότερα, οι διαδικασίες έγκρισης - πραγματοποί¬ 
ησης πληρωμών και πιστοποίησης δαπανών είναι οι 
ακόλουθες: 

1) Το Ε.Α.ΙΤΥ και οι Ο.Ε. υποβάλλουν, μέσω της Ε.Υ.Ε. 
Προγραμμάτων ΚΠΣ, προς την ΚΕΕΒΕΠ κατάλογο πα¬ 
ραδοτέων, προκειμένου να παραληφθούν. 

2) Η ΚΕΕΒΕΠ, σύμφωνα με τα οριζόμενα στην υπ’ 
αριθμ. 4096/19.8.2005 υπουργική απόφαση, λειτουργεί 
ως Επιτροπή Παρακολούθησης και Παραλαβής (ΕΠΠΕ) 
της Πράξης και κάνει την οριστική παραλαβή όλων των 
παραδοτέων. 

3) Το αποτέλεσμα του ελέγχου κοινοποιείται στους 
υπεύθυνους έργου εκ μέρους του Ε.Α.ΙΤΥ και των Ο.Ε. 
και, εφόσον δεν υπάρχουν ουσιώδεις αποκλίσεις: 

• το Ε.Α.ΙΤΥ υποβάλλει αίτημα πληρωμής συνοδευόμε- 
νο από τα σχετικά παραστατικά στην Ε.Υ.Ε. Προγραμ¬ 
μάτων ΚΠΣ του ΥΠ.Ε.Π.Θ για την έκδοση των αναγκαίων 
εντολών πληρωμής. 

• τα μέλη των Ο.Ε. αποζημιώνονται με βάση το Ν. 
3205/2003, όπως ισχύει για πρόσθετες αμοιβές σε συν¬ 
δυασμό με τον Οδηγό Διαχείρισης του ΕΠΕΑΕΚ. 

Γενικότερα, η Ε.Υ.Ε. Προγραμμάτων ΚΠΣ του ΥΠ.Ε.Π.Θ. 
ενημερώνεται από το Ε.Α.ΙΤΥ και τις Ο.Ε. για την πορεία 
των εργασιών τους και διενεργεί ελέγχους ως προς την 
τήρηση των ανειλημμένων υποχρεώσεών τους και των 
όρων εκτέλεσης. Το Ε.Α.ΙΤΥ και οι Ο.Ε. θα πρέπει να 
επιδεικνύουν στους εκπροσώπους του ΥΠΕΠΘ και της 
Ευρωπαϊκής Επιτροπής, όποτε τους ζητηθεί, οποιοδήπο- 
τε στοιχείο αποδεικνύει την ομαλή εξέλιξη του έργου. 


5. Η εκτέλεση του Υποέργου υπόκειται στους όρους 
της υπ’ αριθμ. 7049/26.4.2005 απόφασης Ένταξης της 
Ειδικής Υπηρεσίας Διαχείρισης του Επιχειρησιακού 
Προγράμματος «Εκπαίδευση και Αρχική Επαγγελματική 
Κατάρτιση» (ΕΠΕΑΕΚ), όπως τροποποιήθηκε με την υπ’ 
αριθμ. 18700/7.9.2006 απόφαση. 

6. ΤΡΟΠΟΠΟΙΗΣΗ ΤΟΥ ΥΠΟΕΡΓΟΥ 

Σε περίπτωση τροποποίησης του φυσικού αντικειμέ¬ 
νου, του Προϋπολογισμού ή του χρονοδιαγράμματος 
του Υποέργου, που οδηγεί σε αντίστοιχη τροποποίηση 
του ΤΔΕ/Υ, απαιτείται: 

ί. να υποβληθεί προς έγκριση το αντίστοιχο αιτιολο¬ 
γημένο αίτημα προς την ΕΥΔ του ΕΠΕΑΕΚ και 

ϋ. η έκδοση νέας Υπουργικής Απόφασης, με την οποία 
θα εγκρίνεται η σχετική τροποποίηση. 

7. Γ ια την εκτέλεση των ανωτέρω εργασιών, την προ¬ 
μήθεια των υλικών, την παροχή υπηρεσιών, και κάθε 
άλλη ενέργεια στο πλαίσιο του Υποέργου έως την 
ολοκλήρωσή του, εγκρίνεται συνολική δαπάνη ποσού 
€ 387.285,04. Η χρηματοδότηση της συνολικής δαπάνης 
€ 344.551,8 (πλέον ΦΠΑ) θα γίνει από το Πρόγραμμα 
Δημοσίων Επενδύσεων (ΠΔΕ) και από τη ΣΑΕ 445/3 με 
κωδικό «2005ΣΕ44530077» που έχει ενταχθεί το έργο. 

8. Για την εκτέλεση των ανωτέρω υπηρεσιών, την 
προμήθεια υλικών και κάθε άλλη εργασία στο πλαίσιο 
του Υποέργου έως την ολοκλήρωσή του εγκρίνεται η 
συνολική δαπάνη € 387.285,04, η οποία επιμερίζεται ως 
εξής σύμφωνα με το Παράρτημα I: 

- Κόστος Ομάδων Εργασίας: € 119.640,00 

- Κόστος ΕΑΙΤΥ : € 224.911,8 

- ΦΠΑ ΕΑΙΤΥ (19%) : € 42.733,24 

9. Η υλοποίηση της Πράξης έχει έναρξη την 4/3/2005 
και λήξη την 30.9.2008. 

10. Η υλοποίηση του Υποέργου έχει έναρξη την 9.5.2006 
και λήξη την 30.4.2007. 

11. ΟΛΟΚΛΗΡΩΣΗ ΤΟΥ ΥΠΟΕΡΓΟΥ 

Για την πιστοποίηση της ολοκλήρωσης του Υποέργου 
απαιτείται η ακόλουθη διαδικασία: 

1. Σύνταξη έκθεσης περαίωσης. 

2. Έκδοση βεβαίωσης για την περαίωση των εργασιών 
του Υποέργου. 

Τα στοιχεία αυτά να κοινοποιηθούν και στην ΕΥΔ 
του ΕΠΕΑΕΚ. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 6 Νοεμβρίου 2006 

Η ΥΠΟΥΡΓΟΣ 

ΜΑΡΙΕΤΤΑ ΓΙΑΝΝΑΚΟΥ 

6.2 Ανάπτυξη/προσαρμογή συστήματος πιστοποίησης επιμορφωτών 























6.3 Ανάπτυξη υλικού πιστοποίησης επιμορφωτών 

Μελέτη προδιαγραφών συστήματος και υλικού πιστοποίησης εκπαιδευτικών 

6.5 Ανάπτυξη συστήματος πιστοποίησης εκπαιδευτικών 

Τα παραδοτέα της Ομάδας Εργασίας που αφορούν στις δράσεις 6.1-6.6 θα αναπτυχθούν από Ομάδα Εργασίας αποτελούμενη από ένα 
πρόεδρο-συντονιστή και 11 μέλη με εξειδίκευση στους κλάδους στους οποίους απευθύνεται η πράξη. 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


ΠΕΡΙΦΕΡΕΙΑΚΑ ΓΡΑΦΕΙΑ ΠΩΛΗΣΗΣ Φ.Ε.Κ. 

ΘΕΣΣΑΛΟΝΙΚΗ - Βαο. Ολγας 227 

(2310) 423 956 

ΑΑΡΙΣΑ - Διοικητήριο 

(2410) 597449 

ΠΕΙΡΑΙΑΣ - Ευριπίδου 63 

(210) 413 5228 

ΚΕΡΚΥΡΑ -Σαμαρά 13 

(26610) 89 122 

ΠΑΤΡΑ - Κορίνθου 327 

(2610) 638 109 


(26610) 89 105 


(2610) 638 110 

ΗΡΑΚΛΕΙΟ -Πεδιάδος 2 

(2810) 300 781 

ΙΩΑΝΝΙΝΑ - Διοικητήριο 

(26510) 87215 

ΛΕΣΒΟΣ - Πλ.Κωνσταντινουπόλεως 1 

(22510) 46 654 

ΚΟΜΟΤΗΝΗ- Δημοκρατίας 1 

(25310) 22 858 


(22510) 47 533 


ΤΙΜΗ ΠΩΛΗΣΗΣ ΦΥΛΛΩΝ ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ 


Σε έντυπη μορφή: 

• Για τα ΦΕΚ από 1 μέχρι 16 σελίδες σε 1 βυτο, προσαυξανόμενη κατά 0,20 ευΐΌ για κάθε επιπλέον οκτασέλιδο ή μέρος αυτού. 

• Για τα φωτοαντίγραφα ΦΕΚ σε 0,15 ουτο ανά σελίδα. 

Σε μορφή 0ϋ: 


Τεύχος 

Περίοδος 

ΕΙΙΒΟ 

Τεύχος 

Περίοδος 

ευπο 

Α' 

Ετήσιο 

150 

Αναπτυξιακών Πράξεων 

Ετήσιο 

50 

Α 

3μηνιαίο 

40 

Ν.Π.Δ.Δ. 

Ετήσιο 

50 

Α' 

Μηνιαίο 

15 

Παράρτημα 

Ετήσιο 

50 

Β’ 

Ετήσιο 

300 

Εμπορικής και Βιομηχανικής Ιδιοκτησίας 

Ετήοιο 

100 

Β' 

3μηνιαίο 

80 

Ανώτατου Ειδικού Δικαστηρίου 

Ετήσιο 

5 

Β' 

Μηνιαίο 

30 

Διακηρύξεων Δημοσίων Συμβάσεων 

Ετήσιο 

200 

Γ 

Ετήσιο 

50 

Διακηρύξεων Δημοσίων Συμβάσεων 

Εβδομαδιαίο 

5 

Δ' 

Ετήσιο 

220 

Α.Ε. & Ε.Π.Ε 

Μηνιαίο 

100 

Δ' 

3μηνιαίο 

60 





• Η τιμή πώλησης μεμονωμένων Φ.Ε.Κ σε μορφή σύ-Γοπι από εκείνα που διατίθενται σε ηλεκτρονική μορφή και μέχρι 100 σελίδες σε 5 ευΐΌ προσαυξανόμενη κατά 1 βυτο ανά 50 
σελίδες. 

• Η τιμή πώλησης σε μορφή οό-Γοπι δημοσιευμάτων μιας εταιρείας στο τεύχος Α.Ε. και Ε.Π.Ε. σε 5 θυΐΌ ανά έτος. 

ΠΑΡΑΓΓΕΛΙΑ ΚΑΙ ΑΠΟΣΤΟΛΗ Φ.Ε.Κ.: τηλεφωνικά: 210-4071010, (οχ: 210-4071010 ίπίθΓΠβΙ: Ι)11ρ://νννννν.βΙ.9Γ. 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Σε έντυπη μορφή_Από το Ιηΐθτηβΐ 


Α' (Νόμοι, Π.Δ., Συμβάσεις κτλ.) 

225 € 

190 € 

Β' (Υπουργικές αποφάσεις κτλ.) 

320 € 

225 € 

Γ (Διορισμοί, απολύσεις κτλ. Δημ. Υπαλλήλων) 

65 € 

ΔΩΡΕΑΝ 

Δ' (Απαλλοτριώσεις, πολεοδομία κτλ.) 

320 € 

160 € 

Αναπτυξιακών Πράξεων και Συμβάσεων (Τ.Α.Π.Σ.) 

160 € 

95 € 

Ν.Π.Δ.Δ. (Διορισμοί κτλ. προσωπικού Ν.Π.Δ.Δ.) 

65 € 

ΔΩΡΕΑΝ 

Παράρτημα (Προκηρύξεις θέσεων ΔΕΠ κτλ.) 

33 € 

ΔΩΡΕΑΝ 

Δελτίο Εμπορικής και Βιομ/κής Ιδιοκτησίας (Δ.Ε.Β.Ι.) 

65 € 

33 € 

Ανωτάτου Ειδικού Δικαστηρίου (Α.Ε.Δ.) 

10€ 

ΔΩΡΕΑΝ 

Ανωνύμων Εταιρειών & Ε.Π.Ε. 

2.250 € 

645 € 

Διακηρύξεων Δημοσίων Συμβάσεων (Δ.Δ.Σ.) 

225 € 

95 € 

Πρώτο (Α'), Δεύτερο (Β') και Τέταρτο (Δ') 

- 

450 € 


• Το τεύχος του ΑΣΕΠ (έντυπη μορφή) θα αποστέλλεται σε συνδρομητές με την επιβάρυνση των 70 ουτο, ποσό το οποίο αφορά ταχυδρομικά έξοδα. 

• Για την παροχή δικαιώματος ηλεκτρονικής πρόσβασης σε Φ.Ε.Κ. προηγουμένων ετών και συγκεκριμένα στα τεύχη Α', Β, Δ', Αναπτυξιακών Πράξεων & 
Συμβάσεων, Δελτίο Εμπορικής και Βιομηχανικής Ιδιοκτησίας Διακηρύξεων, Δημοσίων Συμβάσεων και Α.Ε. & Ε.Π.Ε., η τιμή προσαυξάνεται πέραν του ποσού 
της ετήσιας συνδρομής έτους 2006, κατά 40 θυτο ανά έτος παλαιότητας και ανά τεύχος. 


* Οι συνδρομές του εσωτερικού προπληρώνονται στις ΔΟΥ (το ποσό συνδρομής καταβάλλεται στον κωδικό αριθμό εσόδων ΚΑΕ 2531 και το ποσό υπέρ ΤΑΠΕΤ (5% του 
ποσού της συνδρομής) στον κωδικό αριθμό εσόδων ΚΑΕ 3512).Το πρωτότυπο αποδεικτικό είσπραξης (διπλότυπο) θα πρέπει να αποστέλλεται ή να κατατίθεται στην 
αρμόδια Υπηρεσία του Εθνικού Τυπογραφείου. 

* Η πληρωμή του υπέρ ΤΑΠΕΤ ποσοστού που αντιστοιχεί σε συνδρομές, εισπράπεται και από τις ΔΟΥ. 

* Οι συνδρομητές του εξωτερικού έχουν τη δυνατότητα λήψης των δημοσιευμάτων μέσω ίπίθηβΐ, με την καταβολή των αντίστοιχων ποσών συνδρομής και ΤΑΠΕΤ. 

* Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό ποσό της συνδρομής και ολόκληρο το ποσό υπέρ 
του ΤΑΠΕΤ. 

* Η συνδρομή ισχύει για ένα ημερολογιακό έτος. Δεν εγγράφονται συνδρομητές για μικρότερο χρονικό διάστημα. 

* Η εγγραφή ή ανανέωση της συνδρομής πραγματοποιείται το αργότερο μέχρι την 31ην Δεκεμβρίου κάθε έτους. 

* Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 


Πληροφορίες Α.Ε. - Ε.Π.Ε. και λοιπών Φ.Ε.Κ.: 210 527 9000 
Φωτοαντίγραφα παλαιών ΦΕΚ - ΒΙΒΛΙΟΘΗΚΗ - ΜΑΡΝΗ 8 - Τηλ. (210)8220885 - 8222924 
Δωρεάν διάθεση τεύχους Προκηρύξεων ΑΣΕΠ αποκλειστικά από Μάρνη 8 & Περιφερειακά Γραφεία 
Δωρεάν ανάγνωση δημοσιευμάτων τεύχους Α απά την ιστοσελίδα του Εθνικού Τυπογραφείου 


Οι υπηρεσίες εξυπηρέτησης των πολιτών λειτουργούν καθημερινά απά 08.00" έως 13.00' 



ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 

ΚΑΠ0ΔΙΣΤΡΙ0Υ 34 * ΑΘΗΝΑ 104 32 * ΤΗΛ. 210 52 79 000 * ΡΑΧ 210 52 21 004 
ΗΛΕΚΤΡΟΝΙΚΗ ΔΙΕΥΘΥΝΣΗ: ΕιΐΤρ://νννννν· 0 ΐ.ατ - ε-αΐίίΙ: ν/8ίιπΐ3$Ι?Γ@8{.(|Γ 





































